Et flertal i Folketinget har vedtaget et tildækningsforbud, som reelt er et forbud mod at bære niqab eller burka

Mette Gjerskov og Liberal Alliances folketingsmedlemmer, undtagen Henrik Dahl, stemte imod tildækningsforbud.

Et flertal i Folketinget har torsdag vedtaget et tildækningsforbud, som reelt er et forbud mod at bære niqab eller burka.

Flere niqabklædte kvinder var mødt op i Folketingssalen for at følge vedtagelsen af tildækningsforbudet (Fotograf: Per Rasmussen)

Liberal Alliances folketingsmedlemmer stemte alle imod, undtagen Henrik Dahl. Mette Gjerskov stemte imod som den eneste fra Socialdemokratiet.

75 stemte for, og 30 stemte imod i det, der kaldes en clearingaftale.

Det er en aftale mellem partigrupperne, som gør det muligt for medlemmer at være fraværende fra afstemninger, uden at det får konsekvenser.